pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-วราวุธ มอบเข็มรักษ์ทะเลยิ่งชีพ ให้ผู้ทำคุณงามความดีด้านทรัพยากรทางทะเล
วันศุกร์ที่ 7 กุมภาพันธ์ 2563
วราวุธ มอบเข็มรักษ์ทะเลยิ่งชีพ ให้ผู้ทําคุณงามความดีด้านทรัพยากรทางทะเล
วราวุธ มอบเข็มรักษ์ทะเลยิ่งชีพ ให้ผู้ทําคุณงามความดีด้านทรัพยากรทางทะเล
วราวุธ มอบเข็มรักษ์ทะเลยิ่งชีพ ให้ผู้ทําคุณงามความดีด้านทรัพยากรทางทะเล
วันที่ 7 กุมภาพันธ์ 2563 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม มอบเครื่องหมายเชิดชูเกียรติยศยิ่ง “รักษ์ทะเลยิ่งชีพ” แก่ นายเจริญ สิริวัฒนภักดี ประธานกลุ่ม ไทยเจริญคอร์ปอเรชั่น คุณหญิงวรรณา สิริวัฒนภักดี รองประธานกลุ่ม ไทยเจริญคอร์ปอเรชั่น นางฐาปณี เตชะเจริญวิกุล ประธานเจ้าหน้าที่การเงิน กลุ่ม บีเจซี บิ้กซี และนายอัศวิน เตชะเจริญวิกุล ประธานเจ้าหน้าที่บริหาร และกรรมการผู้จัดการใหญ่ กลุ่ม บีเจซี บิ้กซี ในการนี้มีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วยนายโสภณ ทองดี อธิบดีกรมทรัพยากรทางทะเลและชายฝั่ง ร่วมแสดงความยินดี ณ บ้านสิริวัฒนภักดี
เนื่องจากเป็นผู้ที่ประกอบคุณงามความดี อันเป็นประโยชน์อย่างยิ่งต่อกรมทรัพยากรทางทะเลและชายฝั่ง และต่อประเทศชาติโดยส่วนรวม อันสมควรได้รับการยกย่องเป็นกรณีพิเศษ เพื่อยกย่องและเชิดชูเกียรติแก่ผู้ที่ทําคุณประโยชน์ด้านทรัพยากรทางทะเลและชายฝั่ง ตามระเบียบกรมทรัพยากรทางทะเลและชายฝั่ง ว่าด้วยเครื่องหมายเชิดชูเกียรติยศยิ่ง “รักษ์ทะเลยิ่งชีพ” พ.ศ. 2560 ข้อ5(6)
รัฐบาลไทย-ข่าวทำเนียบรัฐบาล-นายกรัฐมนตรีรณรงค์ปลูกต้นไม้ เพิ่มพื้นที่สีเขียว สนองพระราโชบายรัชกาลที่ 9 และรัชกาลที่ 10
วันอังคารที่ 5 พฤษภาคม 2563
นายกรัฐมนตรีรณรงค์ปลูกต้นไม้ เพิ่มพื้นที่สีเขียว สนองพระราโชบายรัชกาลที่ 9 และรัชกาลที่ 10
นายกรัฐมนตรีรณรงค์ปลูกต้นไม้ เพิ่มพื้นที่สีเขียว สนองพระราโชบายรัชกาลที่ 9 และรัชกาลที่ 10
วันนี้ (5 พ.ค. 63) เวลา 08.00 น. ณ หน้าตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานมอบต้นตะเคียนทองให้แก่ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เนื่องในวันต้นไม้ประจําปีของชาติซึ่งกําหนดให้วันวิสาขบูชา เป็นวันต้นไม้ประจําปีของชาติ ซึ่งตรงกับวันที่ 6 พฤษภาคม ในปีนี้ โดยกรมป่าไม้ จะนําไปต้นไม้ของนายกรัฐมนตรี ไปปลูกที่ป่าห้วยตึงเฒ่า จังหวัดเชียงใหม่ ซึ่งเป็นป่าที่ถูกบุกรุกทําให้เกิดไฟไหม้ป่า เพื่อฟื้นฟูสภาพป่า เพิ่มพื้นที่สีเขียวต่อไป
นายกรัฐมนตรีกล่าวถึงการปลูกต้นไม้ว่า เป็นกิจกรรมที่สําคัญ รัฐบาลมีนโยบายปลูกต้นไม้ เพิ่มพื้นที่สีเขียวฟื้นฟูสภาพป่าทั่วประเทศ เพื่อสนองตามพระราโชบายในรัชกาลที่ 9 และรัชกาลที่ 10 รณรงค์ปลูกป่า เพื่อให้มีต้นไม้ยืนต้นจํานวนมากทั่วประเทศ รวมทั้งเพื่อการแก้ไขปัญหาไฟป่าในหลายพื้นที่ที่ถูกบุกรุก ถูกเผาทําลาย นอกจากนี้ รัฐบาลยังส่งเสริมให้ประชาชนปลูกต้นไม้ยืนต้นในพื้นที่ของตนเอง โดยเฉพาะไม้มีค่าตาม พ.ร.บ. ป่าไม้ ซึ่งสามารถใช้เป็นหลักทรัพย์และมรดกแก่ลูกหลานในอนาคต โอกาสนี้ นายกรัฐมนตรียังกล่าวอวยพรในวันวิสาขบูชา ขอให้มีความสุข ความเจริญ และสุขภาพร่างกายแข็งแรงด้วย
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-       บีโอไอคว้า 2 รางวัลบริการภาครัฐปี 2562
วันจันทร์ที่ 16 กันยายน 2562
บีโอไอคว้า 2 รางวัลบริการภาครัฐปี 2562
บีโอไอคว้า 2 รางวัลบริการภาครัฐปี 2562
นางสาวบงกช อนุโรจน์ รองเลขาธิการคณะกรรมการส่งเสริมการลงทุน (บีโอไอ) (ที่ 2 จากซ้าย) และนายชาตรี ลิ้มผ่องใส ผู้อํานวยการกองบริหารการลงทุน 2 เป็นตัวแทนรับมอบ 2 รางวัลบริการภาครัฐ ประจําปี 2562 จากคณะกรรมการพัฒนาระบบราชการ (ก.พ.ร.) โดยแบ่งเป็น รางวัลระดับดีเด่น ได้แก่ ระบบ Single Window for Visa and Work Permit เพื่อให้บริการงานช่างฝีมือผู้ชํานาญการต่างประเทศ และรางวัล ระดับดี ได้แก่ การยื่นแบบคําขอใช้สิทธิประโยชน์ยกเว้นภาษีเงินได้นิติบุคคลด้วยระบบอิเล็กทรอนิกส์ หรือ e-tax ณ อิมแพค เมืองทองธานี เมื่อเร็วๆ นี้
รัฐบาลไทย-ข่าวทำเนียบรัฐบาล-การเคหะฯ ประกาศเยียวยาผู้เช่าห้องพัก-แผงตลาด พักชำระ 3 เดือน ฝ่าวิกฤตไวรัสโควิด-19  [กระทรวงพัฒนาสังคมเเละความมั่นคงของมนุษย์]
วันพุธที่ 8 เมษายน 2563
การเคหะฯ ประกาศเยียวยาผู้เช่าห้องพัก-แผงตลาด พักชําระ 3 เดือน ฝ่าวิกฤตไวรัสโควิด-19  [กระทรวงพัฒนาสังคมเเละความมั่นคงของมนุษย์]
การเคหะฯ ประกาศเยียวยาผู้เช่าห้องพัก-แผงตลาด พักชําระ 3 เดือน ฝ่าวิกฤตไวรัสโควิด-19
เมื่อวันที่ 7 เมษายน ประชาสัมพันธ์ การเคหะ แห่งชาติ (กคช.) แจ้งประกาศ 4 มาตรการ ช่วยเหลือลูกค้า กคช. ที่ได้รับผลกระทบจากการแพร่ระบาดของไวรัสโควิด-19 ใน 4 มาตรการ ดังนี้
1. พักชําระ ค่าเช่าซื้อ 3  เดือน ทั้งเงินต้นและดอกเบี้ยให้แก่ลูกค้าเช่าซื้อ เริ่มตั้งแต่ เดือน เมษายนถึง เดือน มิถุนายน 2563
2.ปลอดค่าเช่า 3  เดือน สําหรับลูกค้าอาคารเช่ารายย่อย รวมทั้งลูกค้าที่เช่าแผงตลาด และร้านค้ารายย่อย เริ่มตั้งแต่ เดือน เมษายนถึง เดือน มิถุนายน 2563 โดยลูกค้าเช่าซื้อและลูกค้าอาคารเช่าสามารถลงทะเบียนได้ตั้งแต่วันที่ 15 เมษายน 2563 – 30 มิถุนายน 2563 สามารถติดตามได้ผ่านเว็บไซต์ของ การเคหะ แห่งชาติ www.nha.co.th สําหรับผู้เช่ารายย่อยในอาคารเช่าเหมาต้องยื่นคําร้องผ่านผู้เช่าเหมาอาคาร ส่วนลูกค้าที่เช่าแผงตลาด และร้านค้ารายย่อยไม่ต้องลงทะเบียนใดๆ เนื่องจาก การเคหะ แห่งชาติจะปรับลดและปลอดค่าเช่าให้ทันที
3 .ลดค่าเช่า 50% เป็นเวลา 3  เดือน ให้กับผู้เช่าร้านค้ารายย่อยในพื้นที่พลาซ่า หรือแผงตลาดที่ได้ทําสัญญาเช่ากับผู้เช่าเหมาบริหารพื้นที่กับ การเคหะ แห่งชาติ เริ่มตั้งแต่ เดือน เมษายนถึง เดือน มิถุนายน 2563
4.จัดหาพื้นที่ของ การเคหะ แห่งชาติรองรับผู้ที่อยู่ในกลุ่มเสี่ยงที่จําเป็นต้องกักตัว โดยดําเนินการร่วมกับกระทรวงสาธารณสุข
ทั้งนี้ การเคหะ แห่งชาติจะให้สิทธิแก่ลูกค้าตามหลักเกณฑ์ที่กําหนด ซึ่งมาตรการที่ออกมาจะสามารถช่วยเหลือลูกค้าของ การเคหะ แห่งชาติทั่วประเทศได้เกือบ 100,000 ครอบครัว และ การเคหะ แห่งชาติจะประเมินสถานการณ์อย่างใกล้ชิด เพื่อพิจารณาให้ความช่วยเหลือประชาชนอย่างต่อเนื่องเป็นระยะๆ ต่อไป สอบถามข้อมูลเพิ่มเติม Call Center โทร 1615
รัฐบาลไทย-ข่าวทำเนียบรัฐบาล-ก.แรงงาน เข้าเฝ้าฯ ทูลเกล้าฯ ถวายเงินรายได้ สลากบำรุงสภากาชาดไทย
วันพุธที่ 29 สิงหาคม 2561
ก.แรงงาน เข้าเฝ้าฯ ทูลเกล้าฯ ถวายเงินรายได้ สลากบํารุงสภากาชาดไทย
วันที่ 28 สิงหาคม 2561 นายจรินทร์ จักกะพาก ปลัดกระทรวงแรงงานพร้อมด้วย รองศาสตราจารย์ ดร. รัตนา จักกะพาก นายกสมาคมแม่บ้านกระทรวงแรงงาน นําคณะผู้บริหารกระทรวงแรงงาน ถวายเงินรายได้จากการจําหน่ายสลากบํารุงสภากาชาดไทย
วันที่ 28 สิงหาคม 2561 เวลา 14.30 น. นายจรินทร์ จักกะพาก ปลัดกระทรวงแรงงานพร้อมด้วย รองศาสตราจารย์ ดร. รัตนา จักกะพาก นายกสมาคมแม่บ้านกระทรวงแรงงาน นําคณะผู้บริหารกระทรวงแรงงาน และคณะกรรมการสมาคมแม่บ้านกระทรวงแรงงานเข้าเฝ้า ทูลเกล้าทูลกระหม่อมถวายเงินรายได้จากการจําหน่ายสลากบํารุงสภากาชาดไทย “บัตรแรงงานเชิญรับโชค” ประจําปี 2561 แด่ สมเด็จพระเทพรัตนราชสุดาฯ สยามบรมราชกุมารี อุปนายิกาสภากาชาดไทย จํานวน 2,000,000 บาท ณ อาคารชัยพัฒนา สวนจิตรลดา
---------------------------------------
กองเผยแพร่และประชาสัมพันธ์ / ข่าว
สํานักพระราชวัง / ภาพ
28 สิงหาคม ๒๕๖๑
รัฐบาลไทย-ข่าวทำเนียบรัฐบาล-นายกรัฐมนตรีมอบหมายให้กระทรวงอุตสาหกรรมชี้แจงข้อเท็จ พรบ.โรงงาน ระบุไม่ต้องการให้ใครเดือดร้อน
วันอังคารที่ 26 กุมภาพันธ์ 2562
นายกรัฐมนตรีมอบหมายให้กระทรวงอุตสาหกรรมชี้แจงข้อเท็จ พรบ.โรงงาน ระบุไม่ต้องการให้ใครเดือดร้อน
นายกรัฐมนตรีมอบหมายให้กระทรวงอุตสาหกรรมชี้แจงข้อเท็จ พรบ.โรงงาน ระบุไม่ต้องการให้ใครเดือดร้อน
วันนี้ (26 กุมภาพันธ์ 2562) เวลา 13.20 น. ณ บริเวณห้องโถงตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีกรณีสภานิติบัญญัติแห่งชาติ ( สนช.) มีมติเห็นชอบให้ประกาศใช้ร่างพระราชบัญญัติ (พ.ร.บ.) โรงงานว่า ได้มอบหมายให้กระทรวงอุตสาหกรรมชี้แจงข้อเท็จจริงประเด็นดังกล่าวว่ามีความสําคัญอย่างไร และไม่ต้องการให้ใครเดือดร้อน ซึ่งกฎหมายทุกฉบับต้องมีทางออก ทุกคนต้องมีการปรับเปลี่ยนไปบ้าง หากเดือดร้อน จะต้องหามาตรการที่เหมาะสมในการดูแล เพื่อในช่วงเปลี่ยนผ่านจะสามารถดูแลได้
กรณีประชาชนขอให้เปิดเผยรายชื่อ สนช. จํานวน 142 คน ที่ผ่านการพิจารณาให้ความเห็นชอบร่าง พรบ.โรงงานนั้น นายกรัฐมนตรีกล่าวว่า ข้อเสนอดังกล่าว เป็นการเรียกร้องที่ไม่ถูกต้อง เพราะการพิจารณาดังกล่าวเป็นการทํางานของ สนช. โดยได้สั่งการให้ สนช. พิจารณาอย่างรอบคอบให้ได้รับการยอมรับ รับฟังเสียงส่วนใหญ่เป็นหลัก และต้องรับฟังแก้ไขปัญหาให้กับเสียงส่วนน้อยด้วย
--------------------------------------
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดงาน “CAT Network Showcase 2017”
วันพุธที่ 13 กันยายน 2560
รมว.ดิจิทัลฯ เป็นประธานเปิดงาน “CAT Network Showcase 2017”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงาน “CAT Network Showcase 2017” ภายใต้แนวความคิด “Thailand 4.0 Let’s Rock” พร้อมยังได้แสดงวิสัยทัศน์เกี่ยวกับการดําเนินโครงการต่างๆ ที่กระทรวงดิจิทัลฯ และ บริษัท กสท โทรคมนาคม จํากัด (มหาชน) หรือ CAT รัฐวิสาหกิจในสังกัดกระทรวงฯ ได้ร่วมกันขับเคลื่อนประเทศตามนโยบายไทยแลนด์ 4.0 เพื่อนําพาประเทศไทยก้าวสู่สังคมดิจิทัลอย่างเป็นรูปธรรม โดยเฉพาะการลงทุนในโครงการ Digital Park Thailand ที่แบ่งออกเป็น 3 รูปแบบ ได้แก่ การลงทุนโดยรัฐบาลในส่วนของโครงสร้างพื้นฐานและระบบสาธารณูปโภค การลงทุนโดย CAT ในส่วนของระบบการสื่อสารโทรคมนาคม และ DATA Center และการลงทุนโดยภาคเอกชน ซึ่งโครงการดังกล่าวถือเป็นโครงการขนาดใหญ่ในการขับเคลื่อนระบบเศรษฐกิจของประเทศ สอดรับนโยบายการเป็นศูนย์กลางเทคโนโลยีด้านดิจิทัลแห่งภูมิภาคเอเชียตะวันออกเฉียงใต้ โดยงานดังกล่าว บมจ.กสท โทรคมนาคม จัดขึ้นเพื่อแสดงศักยภาพการให้บริการโทรคมนาคมครั้งยิ่งใหญ่ที่สุดแห่งปี เมื่อวันที่ 13 กันยายน 2560 ณ รอยัล พารากอน ฮอลล์ ชั้น 5 ศูนย์การค้าสยามพารากอน กรุงเทพฯ
***********************
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2563 ระหว่างวันที่ 10 - 16 เมษายน 2563
วันศุกร์ที่ 17 เมษายน 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 10 - 16 เมษายน 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 10 - 16 เมษายน 2563 พบการกระทําผิด จํานวน 173 คดี คิดเป็นเงินค่าปรับ 11.26 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 10 - 16 เมษายน 2563) พบว่ามีการกระทําผิด จํานวน 173 คดี คิดเป็นเงินค่าปรับ 11.26 ล้านบาท โดยแยกเป็น สุรา จํานวน 92 คดี ค่าปรับ 4.34 ล้านบาท ยาสูบ จํานวน 48 คดี ค่าปรับ 1.04 ล้านบาท ไพ่ จํานวน 4 คดี ค่าปรับ 0.12 ล้านบาท น้ํามันและผลิตภัณฑ์น้ํามัน จํานวน 11 คดี ค่าปรับ 4.93 ล้านบาท น้ําหอม จํานวน 1 คดี ค่าปรับ 0.02 ล้านบาท รถจักรยานยนต์ จํานวน 10 คดี ค่าปรับ จํานวน 0.23 ล้านบาท และสินค้าอื่น ๆ จํานวน 7 คดี ค่าปรับ 0.58 ล้านบาท โดยมีของกลางแยกเป็นน้ําสุรา จํานวน 21.060.245 ลิตร ยาสูบ จํานวน 1,458 ซอง ไพ่ จํานวน 518 สํารับ น้ํามันและผลิตภัณฑ์น้ํามัน จํานวน 208,525.000 ลิตร น้ําหอม จํานวน 7,104 ขวด รถจักรยานยนต์ จํานวน 10 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 16 เมษายน 2563 พบว่ามีการกระทําผิด จํานวน 17,519 คดี คิดเป็นเงินค่าปรับ 279.95 ล้านบาท โดยแยกเป็น สุรา จํานวน 9,874 คดี ค่าปรับ 95.38 ล้านบาท ยาสูบ จํานวน 5,370 คดี ค่าปรับ 123.59 ล้านบาท ไพ่ จํานวน 356 คดี ค่าปรับ 3.89 ล้านบาท น้ํามันและผลิตภัณฑ์น้ํามัน จํานวน 791 คดี ค่าปรับ 21.55 ล้านบาท น้ําหอม จํานวน 37 คดี ค่าปรับ 0.93 ล้านบาท รถจักรยานยนต์ จํานวน 777 คดี ค่าปรับ จํานวน 16.73 ล้านบาท และสินค้าอื่น ๆ จํานวน 314 คดี ค่าปรับ 17.88 ล้านบาท โดยมีของกลางแยกเป็นน้ําสุรา จํานวน 384,449.162 ลิตร ยาสูบ จํานวน 288,550 ซอง ไพ่ จํานวน 23,340 สํารับ น้ํามันและผลิตภัณฑ์น้ํามัน จํานวน 1,650,490.000 ลิตร น้ําหอม จํานวน 13,747 ขวด รถจักรยานยนต์ จํานวน 864 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรมเป็นประธาน นำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดปทุมคงคาราชวรวิหาร
วันพฤหัสบดีที่ 25 มิถุนายน 2563
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรมเป็นประธาน นําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดปทุมคงคาราชวรวิหาร
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรมเป็นประธาน นําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดปทุมคงคาราชวรวิหาร
วันที่ ๒๕ มิถุนายน ๒๕๖๓ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เข้ากราบสักการะ พระครูปลัดสุวัฒนวิมลคุณ ผู้ช่วยเจ้าอาวาสวัดปทุมคงคาราชวรวิหาร พร้อมทั้งเป็นประธาน “นําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ” โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้นํากลับไปรับประทานที่บ้าน รวมทั้งมอบถุงยังชีพ เครื่องอุปโภค-บริโภค ให้แก่ ผู้แทนครอบครัวและชุมชนที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) จํานวน ๖ ราย (๑๒๐ ครัวเรือน) โดยมี นายกฤษศญพงษ์ ศิริ ปลัดกระทรวงวัฒนธรรม ผู้บริหารกระทรวงวัฒนธรรม ประธานสภาวัฒนธรรมเขตสัมพันธวงศ์ และภาคีเครือข่ายด้านวัฒนธรรม เข้าร่วม ณ วัดปทุมคงคาราชวรวิหาร เขตสัมพันธวงศ์ กรุงเทพฯ
รัฐบาลไทย-ข่าวทำเนียบรัฐบาล-รมช.กนกวรรณ ลงพื้นที่ลพบุรีจับเข่าคุยชาว กศน.
วันศุกร์ที่ 26 กรกฎาคม 2562
รมช.กนกวรรณ ลงพื้นที่ลพบุรีจับเข่าคุยชาว กศน.
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เดินทางลงพื้นที่จังหวัดลพบุรี เพื่อตรวจเยี่ยมผลการดําเนินงาน พร้อมรับฟังความต้องการและปัญหาของศูนย์การศึกษานอกระบบและการศึกษาตามอัธยาศัย (กศน.)
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เดินทางลงพื้นที่จังหวัดลพบุรี เพื่อตรวจเยี่ยมผลการดําเนินงาน พร้อมรับฟังความต้องการและปัญหาของศูนย์การศึกษานอกระบบและการศึกษาตามอัธยาศัย (กศน.) อําเภอชัยบาดาล, กศน.อําเภอบ้านหมี่ และ กศน.จังหวัดลพบุรี เมื่อเร็ว ๆ นี้
รมช.ศึกษาธิการ กล่าวว่า เดินทางมาครั้งนี้เพื่อมาพบปะและรับฟังผลการดําเนินงาน ความต้องการ ตลอดจนปัญหาต่าง ๆ ของชาว กศน. เพื่อนําไปหารือกับระดับนโยบายและหน่วยงานที่เกี่ยวข้อง ที่จะได้หาแนวทางพัฒนาและปรับปรุงการจัดการศึกษานอกระบบและการศึกษาตามอัธยาศัยให้มีประสิทธิภาพมากขึ้น
โดย รมช.ศึกษาธิการ ได้เยี่ยมชมผลการดําเนินงานของ กศน.อําเภอชัยบาดาล เป็นแห่งแรก ซึ่งมีจุดเด่นที่การประชาสัมพันธ์รับสมัครเรียนอย่างกว้างขวางในพื้นที่ต่าง ๆ ทําให้ในปีการศึกษา 2562 มีผู้สมัครเรียนถึง 1,140 คน เพื่อเข้ารับการศึกษาขั้นพื้นฐาน ที่เน้นการพัฒนาวิชาการ เพิ่มโอกาสทางการเรียนรู้ เพื่อให้มีความรู้ มีคุณธรรมจริยธรรมและมีระเบียบวินัย นอกจากนี้ ยังจัดกิจกรรมฝึกอบรมทักษะอาชีพระยะสั้นให้กับประชาชนที่สนใจกว่า 1,200 คน เพื่อเข้าสู่อาชีพใหม่หรือต่อยอดอาชีพเดิม ที่จะเป็นการสร้างงานและสร้างรายได้
จากนั้นได้เดินทางต่อไปยัง กศน.อําเภอบ้านหมี่ ซึ่งมีผลการดําเนินงานก้าวหน้าในหลายส่วน โดยเฉพาะการนําประชากรวัยเรียนอายุ 13-18 ปี กลับเข้ามาสู่ระบบการศึกษาได้ถึง 296 คน (จากทั้งหมด 467 คน) ทั้งยังได้จัดกิจกรรมส่งเสริมอาชีพให้กับประชาชน ตามนโยบายไทยนิยมยั่งยืนของรัฐบาลและไทยแลนด์ 4.0 ส่งผลให้ชุมชนตําบลบ้านกล้วย หมู่ที่ 5 ได้รับรางวัล “ชุมชนต้นแบบ การขับเคลื่อนการพัฒนาประเทศ ตามโครงการไทยนิยมยั่งยืน ระดับสํานักงาน กศน. กระทรวงศึกษาธิการ ประจําปี 2562” นอกจากนี้ กลุ่มจักสานตะกร้าหวาย ยังได้รับการสนับสนุนจาก กศน.อําเภอบ้านหมี่ จนได้รับการจดทะเบียนเป็นสินค้า OTOP นําสินค้าส่งออกไปยังประเทศญี่ปุ่นด้วย
โอกาสนี้ ก่อนเดินทางกลับยังได้พบปะและให้กําลังใจกับผู้บริหาร ข้าราชการ และบุคลากร กศน.จังหวัดลพบุรี พร้อมกล่าวว่าวันนี้ถือเป็นการลงพื้นที่ที่คุ้มค่า เพราะได้รับฟังเสียงสะท้อนของชาว กศน.ที่เป็นผู้ปฏิบัติ รวมทั้งผู้บริหารท้องถิ่น ซึ่งหากนําข้อมูลเหล่านี้มาบูรณาการการทํางานร่วมกัน ก็จะช่วยแก้ไขปัญหาได้ตรงจุด สร้างความสุขและขวัญกําลังใจให้กับชาว กศน.ได้อย่างมาก โดยส่วนตัวพร้อมจะนําข้อมูลที่ได้รับไปหารือกับระดับนโยบาย ผู้บริหารกระทรวงศึกษาธิการ และผู้เกี่ยวข้อง เพื่อดูแลชาว กศน.ให้ทํางานอย่างมีความสุขและมีคุณภาพชีวิตที่ดีขึ้น
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-นายกรัฐมนตรีนำตักบาตร ถวายพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่ 5 ธ.ค. 60
วันอังคารที่ 5 ธันวาคม 2560
นายกรัฐมนตรีนําตักบาตร ถวายพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่ 5 ธ.ค. 60
นายกรัฐมนตรีนําคณะรัฐมนตรีทําบุญตักบาตรถวายพระราชกุศล พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่ 5 ธ.ค.2560  จํานวน 901 รูป
วันนี้ (5 ธ.ค.60) เวลา 07.00 น. ณ บริเวณพระลานพระราชวังดุสิต พลเอก ประยุทธ์ จันทร์โอชา นายกรัฐมนตรี เป็นประธานในพิธีทําบุญตักบาตรถวายพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่ 5 ธ.ค.2560 โดยมีประธานองคมนตรี คณะองคมมนตรีและคู่สมรส รองศาสตราจารย์ นราพร จันทร์โอชา ภริยานายกรัฐมนตรี ประธานองค์กรอิสระและคู่สมรส คณะรัฐมนตรีและคู่สมรส หัวหน้าส่วนราชการ ข้าราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพและผู้บัญชาการตํารวจแห่งชาติ หัวหน้าส่วนราชการอิสระ และประชาชนร่วมตักบาตรพระสงฆ์อย่างพร้อมเพรียง
โอกาสนี้ นายกรัฐมนตรีและภริยาถวายพวงมาลัย และจุดธูปเทียนเครื่องทองน้อยถวายราชสักการะหน้าพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว จากนั้น นายกรัฐมนตรีจุดธูปเทียนบูชาพระรัตนตรัย จุดธูปเทียนเครื่องทองน้อยถวายราชสักการะพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร และเปิดกรวยกระทงดอกไม้ธูปเทียนแพหน้าพระบรมฉายาลักษณ์สมเด็จพระเจ้าอยู่หัว
ต่อจากนั้น เจ้าหน้าที่อาราธนาศีล สมเด็จพระราชาคณะ พระราชาคณะ จํานวน 10 รูป ให้ศีล เจ้าหน้าที่กล่าวคําถวายสังฆทาน นายกรัฐมนตรีถวายเครื่องไทยธรรมแด่พระสงฆ์ จํานวน 10 รูป และกรวดน้ํารับพร จากนั้น เดินไปยังบริเวณพระลานพระราชวังดุสิตเพื่อร่วมพิธีตักบาตรพระสงฆ์ จํานวน 901 รูป สําหรับอาหารแห้ง และสิ่งของที่ได้จากการตักบาตรครั้งนี้ จะประสานไปยังหน่วยงานที่เกี่ยวข้อง เพื่อนําไปช่วยเหลือผู้ประสบอุทกภัยในจังหวัดที่ประสบภัยต่อไป ซึ่งการทําบุญตักบาตรครั้งนี้ได้ผลบุญกุศลถึงสองต่ออีกด้วย
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดสธ. เผยได้ข้อสรุปกรณีลวมลามสัปดาห์หน้า
วันศุกร์ที่ 18 สิงหาคม 2560
ปลัดสธ. เผยได้ข้อสรุปกรณีลวมลามสัปดาห์หน้า
ปลัดกระทรวงสาธารณสุข เผยความคืบหน้ากรณีลวนลาม ได้ข้อสรุปผลการสืบสวนสัปดาห์หน้า หากผลออกมาผิดวินัยร้ายแรงหรือไม่ร้ายแรง จะตั้งคณะกรรมการสอบวินัยต่อไป ชี้ใครทําผิดต้องถูกลงโทษ
วันนี้ (18 สิงหาคม 2560) ที่กระทรวงสาธารณสุข จ.นนทุบรี นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ภายหลังรับหนังสือจากนายจะเด็จ เชาว์วิไล ผู้อํานวยการมูลนิธิหญิงชายไทยก้าวไกล และผู้แทนเครือข่ายต่างๆ กรณีเจ้าหน้าที่หญิงถูกข้าราชการชายลวนลาม ว่า รัฐมนตรีว่าการกระทรวงสาธารณสุข มอบนโยบายให้ดําเนินการเรื่องนี้จริงจัง ใครผิดก็ว่าไปตามผิด พาดพิงถึงใครให้สืบหาข้อเท็จจริง กระทรวงเองดําเนินการตามนโยบายของคณะกรรมการข้าราชการพลเรือน (กพ.) เรื่องความเท่าเทียมของหญิงชายอย่างเคร่งครัด และมีนโยบายเป็นโรงพยาบาลคุณธรรม หน่วยงานคุณธรรม กระทรวงคุณธรรม สําหรับเรื่องนี้ เมื่อรับทราบ ตนได้สั่งการให้สอบสวนดําเนินการอย่างจริงจังทันที โดยย้ายข้าราชการดังกล่าวไปปฏิบัติงานที่สํานักงานสาธารณสุขอําเภอเมืองนนทบุรี เพื่อไม่ให้เกิดปัญหาการข่มขู่ ในวันนี้ข้าราชการดังกล่าว ได้มาให้ปากคํากับคณะกรรมการสืบสวนแล้ว คาดว่าจะได้ข้อสรุปในสัปดาห์หน้า หากคณะกรรมการฯ ลงความเห็นว่าผิดวินัยร้ายแรงหรือผิดวินัยไม่ร้ายแรง ก็จะตั้งคณะกรรมการสอบวินัยร้ายแรงหรือวินัยไม่ร้ายแรงต่อไป รวมทั้งจะพิจารณาข้อมูลข้าราชการอื่นที่ถูกพาดพิงด้วย
นายแพทย์โสภณกล่าวต่อว่า กระทรวงสาธารณสุขมีระบบรับเรื่องร้องทุกข์ร้องเรียน มีกล่องรับเรื่องร้องทุกข์ ทั้งส่วนที่เปิดเผยชื่อหรือไม่เปิดเผยชื่อ และรัฐมนตรี ตนเอง รวมถึงรองปลัดกระทรวงฯ ทุกคนยินดีที่จะรับเรื่อง ขอให้มั่นใจในระบบของกระทรวงสาธารณสุข ซึ่งดําเนินการอย่างตรงไปตรงมาและโปร่งใส มีผู้รับผิดชอบดูแล ใครทําผิดต้องถูกลงโทษ ขณะเดียวกัน ตนได้พูดคุย ให้กําลังใจน้องผู้เสียหายว่า กระทรวงดําเนินการเต็มที่ ไม่ต้องกังวล ส่วนเรื่องคดีกระทรวงฯ จะช่วยเหลืออย่างเต็มที่ สําหรับคณะกรรมการสืบสวน มีผู้อํานวยการกลุ่มเสริมสร้างวินัยและคุณธรรม เป็นประธาน และไม่มีเจ้าหน้าที่จากกองที่ข้าราชการชายอยู่เป็นกรรมการ ส่วนการให้คนภายนอกมาร่วมเป็นกรรมการนั้น เครือข่ายฯ ไม่ต้องกังวล เพราะเรามีบุคลากรสาธารณสุขกว่า 3 แสนคน มีนิติกรจํานวนมาก สามารถดําเนินการได้
“ผมดูแลลูกน้องผม ขอให้อย่านําชื่อ สกุลไปเปิดเผย หากเป็นญาติของตนเองจะคิดอย่างไร และจะขึ้นไปถ่ายภาพสํานักงาน ผมคิดว่าเป็นเรื่องไม่ถูกต้อง ขอให้ปกป้องสิทธิผู้เสียหายด้วย” นายแพทย์โสภณกล่าว
รัฐบาลไทย-ข่าวทำเนียบรัฐบาล-นายกรัฐมนตรีย้ำ ยังไม่มีการออกมาตรา 44 ประเด็นปัญหากสทช.
วันอังคารที่ 17 เมษายน 2561
นายกรัฐมนตรีย้ํา ยังไม่มีการออกมาตรา 44 ประเด็นปัญหากสทช.
นายกรัฐมนตรีย้ํา ยังไม่มีการออกมาตรา 44 ประเด็นปัญหากสทช.
วันนี้ (17 เมษายน 2561) เวลา 15.15 น. ณ บริเวณห้องโถง ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี กล่าวถึงการออกมาตรา 44 ประเด็นปัญหากสทช. ว่าอยู่ในขั้นตอนของการพิจารณา ยังไม่มีการออกคําสั่งใด ๆ ทั้งสิ้น ยังอยู่ในขั้นตอนของกสทช. และหน่วยงานที่เกี่ยวข้อง ที่จะต้องรวบรวมข้อมูลให้รอบด้าน และดําเนินการตามกระบวนการขั้นตอนของกฎหมาย โดยแบ่งเป็นสองส่วนคือเรื่องทีวีดิจิทัล และเรื่องคลื่นความถี่ สิ่งสําคัญคือต้องตอบคําถามของสังคมให้ได้ เนื่องจากปัญหาดังกล่าวมีผลกระทบต่อระบบเศรษฐกิจของประเทศ ขอให้ติดตามตรวจสอบการปฏิบัติงานของเจ้าหน้าที่เกี่ยวข้องต่อไป
............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ขอเชิญ SMEs ในอุตสาหกรรมสิ่งทอและเครื่องนุ่งห่ม เครื่องหนัง อัญมณี เครื่องเรือน ของตกแต่งและของที่ระลึก และอุตสาหกรรมบรรจุภัณฑ์ รับสมัคร 1,000 ราย ทั่วประเทศ วันนี้ - 31 พ.ค. นี้
วันจันทร์ที่ 24 เมษายน 2560
ขอเชิญ SMEs ในอุตสาหกรรมสิ่งทอและเครื่องนุ่งห่ม เครื่องหนัง อัญมณี เครื่องเรือน ของตกแต่งและของที่ระลึก และอุตสาหกรรมบรรจุภัณฑ์ รับสมัคร 1,000 ราย ทั่วประเทศ วันนี้ - 31 พ.ค. นี้
กระทรวงอุตสาหกรรม ขอเชิญ SMEs ในอุตสาหกรรมสิ่งทอและเครื่องนุ่งห่ม เครื่องหนัง อัญมณี เครื่องเรือน ของตกแต่งและของที่ระลึก และอุตสาหกรรมบรรจุภัณฑ์ รับสมัคร 1,000 ราย ทั่วประเทศ วันนี้ - 31 พ.ค. นี้
ข่าวดี SMEs มีเฮ...
อยากขายได้
อยากพัฒนาผลิตภัณฑ์
อยากมีทุนพัฒนาต้นแบบ อยากเปิดตลาดสากล ต้องทําอย่างไร
กระทรวงอุตสาหกรรม โดย สํานักงานส่งเสริมวิสาหกิจขนาดกลางและขนาดย่อม กรมส่งเสริมอุตสาหกรรม และสถาบันพัฒนาอุตสาหกรรมสิ่งทอ ขอเชิญ SMEs ในอุตสาหกรรมสิ่งทอและเครื่องนุ่งห่ม เครื่องหนัง อัญมณี เครื่องเรือน ของตกแต่งและของที่ระลึก และอุตสาหกรรมบรรจุภัณฑ์ รับสมัคร 1,000 ราย ทั่วประเทศ วันนี้ - 31 พ.ค. นี้ รายละเอียดเพิ่มเติมคลิ๊ก..
http://www.thaitextile.org/index.php/blog/2017/04/pr_2016_04
รัฐบาลไทย-ข่าวทำเนียบรัฐบาล-ไทย - ญี่ปุ่น ร่วมมือเปิด “ศูนย์นวัตกรรมจังหวัดมิเอะ – ประเทศไทย”ยกระดับเทคโนโลยีแปรรูปอาหาร
วันพุธที่ 14 พฤศจิกายน 2561
ไทย - ญี่ปุ่น ร่วมมือเปิด “ศูนย์นวัตกรรมจังหวัดมิเอะ – ประเทศไทย”ยกระดับเทคโนโลยีแปรรูปอาหาร
ไทย - ญี่ปุ่น ร่วมมือเปิด “ศูนย์นวัตกรรมจังหวัดมิเอะ – ประเทศไทย”ยกระดับเทคโนโลยีแปรรูปอาหาร
วันนี้ (14 พ.ย. 61) นายสมคิด จาตุศรีพิทักษ์ รองนายกรัฐมนตรี เป็นประธานในพิธีเปิดศูนย์นวัตกรรมจังหวัดมิเอะ-ประเทศไทย (Mie–Thailand Innovation Center) โดยนายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นผู้กล่าวต้อนรับและกล่าวถึงความเป็นมาของการจัดตั้งศูนย์ฯ และมีนายชิโร ซะโดะชิมะ เอกอัครราชทูตญี่ปุ่นประจําประเทศไทย นายเอเค ซูซูกิ ผู้ว่าราชการจังหวัดมิเอะร่วมด้วย พร้อมผู้บริหารกระทรวงอุตสาหกรรม ร่วมเป็นเกียรติ ณ สถาบันอาหาร ซอยอรุณอมรินทร์ 36 (เชิงสะพานพระราม8)
กระทรวงอุตสาหกรรม โดยความร่วมมือของกรมส่งเสริมอุตสาหกรรม สถาบันอาหาร และจังหวัดมิเอะ ประเทศญี่ปุ่น จัดพิธีเปิดศูนย์นวัตกรรมจังหวัดมิเอะ – ประเทศไทย (Mie–Thailand Innovation Center) ณ สถาบันอาหาร ซอยอรุณอมรินทร์ 36 พร้อมรับมอบเครื่องจักรแปรรูปอาหารมูลค่า 25 ล้านเยน จากบริษัท SUEHIRO EPM ประเทศญี่ปุ่น ต่อยอดการวิจัยและการทําต้นแบบนวัตกรรมผลิตภัณฑ์แปรรูปอาหารจากวัตถุดิบของไทยเพื่อเพิ่มมูลค่าเชิงพาณิชย์ โดยเฉพาะผลิตภัณฑ์จากข้าวและธัญพืช นับเป็นความร่วมมือทางเทคโนโลยีครั้งแรกในด้านการแปรรูปอาหาร คาดว่าสิ้นปี 2561 ไทยจะส่งออกสินค้าอาหารไปญี่ปุ่นไม่ต่ํากว่า 130,000 ล้านบาท ส่วนปี 2562 มีแนวโน้มขยายตัวร้อยละ 8 มูลค่าส่งออกราว 140,000 ล้านบาท
กระทรวงอุตสาหกรรมคาดว่าศูนย์นวัตกรรมจังหวัดมิเอะ – ประเทศไทย จะช่วยพัฒนาบุคลากรในภาคอุตสาหกรรม สร้างโอกาสให้ผู้ประกอบการไทยสามารถเข้าถึงเทคโนโลยี งานวิจัย และนวัตกรรมที่เหมาะสมที่จะช่วยเพิ่มมูลค่าให้กับสินค้าและบริการ และยกระดับอุตสาหกรรมอาหารของประเทศให้เป็นผู้นําได้ในระดับสากลได้ในอนาคต